**Pápadereske Község Önkormányzata Képviselő-testületének
../2021. (...) önkormányzati rendelet-tervezete**

**a településkép védelméről szóló**

**9/2017. (XII. 29.) önkormányzati rendelet módosításáról**

|  |
| --- |
| Pápadereske Község Önkormányzatának Képviselő-testülete a településkép védelméről szóló 2016. évi LXXIV. törvény 2.§ (2) bekezdésben kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CXXXXIX. törvény 13. § (1) bekezdés 1. pontjában, és az épített környezet alakításáról és védelméről szóló 1997. évi LXXVIII. törvény 57. § (2)-(3) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 43/A. § (7) bekezdésében biztosított véleményezési jogkörében eljáró Veszprém Megyei Kormányhivatal Állami Főépítészi Iroda, a Balaton-felvidéki Nemzeti Park Igazgatóságnak, a Veszprém Megyei Kormányhivatal Építésügyi és Örökségvédelmi Osztálya, a Nemzeti Média- és Hírközlési Hatóság, valamint Pápadereske Község Önkormányzata Képviselő-testületének a településfejlesztési, településrendezési és településképi feladataival összefüggő partnerségi egyeztetések szabályairól szóló 19/2017. (IV.18.) önkormányzati határozatában megjelölt partnerek véleményének kikérésével a következőket rendeli el: |
| 1. § | A településkép védelméről szóló 9/2017. (XII. 29.) önkormányzati rendelet (a továbbiakban: R.) 13. címfejezete a következő 13.2. alcímemmel és a 33/A szakasszal egészül ki:  |

|  |  |  |  |  |
| --- | --- | --- | --- | --- |
| **„13.2** |  |  |  | **Településképi bejelentési eljárás** |
|  | 33/A § |  |  | A polgármester településképi bejelentési eljárást folytat le - a vonatkozó 314/2012. (XI. 8.) kormányrendelet eljárási szabályai szerint |
|  |  |  |  | meglévő építmények rendeltetésének módosítása vagy rendeltetési egysége számának megváltozása esetén. |
|  |  |  |  | a reklámok és reklámhordozók elhelyezése esetén az általános elhelyezési követelmények érvényesítése érdekében.” |

|  |  |
| --- | --- |
| 2.§ | A R. 13. címfejezete a következő 13.3. alcímemmel és a 33/B szakasszal egészül ki: |

|  |  |  |  |  |
| --- | --- | --- | --- | --- |
| **„13.3** |  |  |  | A településképi bejelentési eljárás szabályai |
|  | 33/B § |  |  | A bejelentési eljárás során a kérelem és annak melléklete, a hiánypótlás és az ügyfél által tett nyilatkozat csak írásban terjeszthető elő. |
|  |  |  |  | A kérelem tartalmát és benyújtandó mellékleteit e rendelet 4. melléklete tartalmazza. |
|  |  |  |  | A bejelentéshez a településképi követelményeknek való megfelelést igazoló építészeti-műszaki, illetve egyéb tervet, továbbá rendeltetésváltozás esetén a településrendezési eszközök rendeltetésekre vonatkozó követelményeinek való megfelelést igazoló dokumentációt kell mellékelni. |
|  |  |  |  | A településképi bejelentési eljárásban az általános közigazgatási rendtartásról szóló törvény (a továbbiakban: Ákr.) szerinti jogszerű hallgatásnak van helye. A bejelentési eljárásban az eljárás szünetelésének nincs helye. |
|  |  |  |  | A polgármester a bejelentést követően 15 napon belül a tervezett reklám és reklámhordozó elhelyezését vagy rendeltetésváltoztatást - feltétel meghatározásával vagy anélkül  |
|  |  |  |  | *tudomásul veszi*, ha a bejelentés |
|  |  |  |  | megfelel a 26/B. § (2) és (3) bekezdésében meghatározott követelményeknek, |
|  |  |  |  | a tervezett építési tevékenység illeszkedik a településképbe és megfelel a településképi követelményeknek, a tervezett reklám, reklámhordozó elhelyezése illeszkedik a településképbe, megfelel a településképi követelményeknek, valamint a reklám-elhelyezési rendeletben foglalt elhelyezési követelményeknek, és |
|  |  |  |  | a tervezett rendeltetésváltozás megfelel a helyi építési szabályzatban foglalt követelményeknek; |
|  |  |  |  | *megtiltja* a reklám és reklámhordozó elhelyezését vagy rendeltetésváltoztatás megkezdését, és - a megtiltás indokainak ismertetése mellett - figyelmezteti a bejelentőt a tevékenység bejelentés nélküli elkezdésének és folytatásának jogkövetkezményeire, ha |
|  |  |  |  | a tervezett építési tevékenység nem illeszkedik a településképbe, vagy nem felel meg a településképi követelménynek, |
|  |  |  |  | a tervezett reklám, reklámhordozó elhelyezése esetén nem illeszkedik a településképbe, nem felel meg a településképi követelménynek, vagy nem felel meg a reklám-elhelyezési rendeletben foglalt elhelyezési követelményeknek, |
|  |  |  |  | a tervezett rendeltetésváltozás nem felel meg a helyi építési szabályzatban foglalt követelményeknek; |
|  |  |  |  | *megszünteti* az eljárást, ha a kérelem és melléklete nem felel meg a kormányrendeletben meghatározott követelményeknek, vagy az eljárás okafogyottá válik |
|  |  |  |  | Ha a rendeltetésváltozás megfelel a helyi építési szabályzatban foglalt követelményeknek, a polgármester kérelemre - az ingatlan-nyilvántartásban történő átvezetés céljából - 15 napon belül *hatósági bizonyítványt* állít ki az építmény, valamint az építményen belüli önálló rendeltetési egység rendeltetésének módosításáról és új rendeltetéséről, valamint az építmény rendeltetési egységei számának megváltozásáról és az új rendeltetésszámáról. |
|  |  |  |  | A polgármester ellenőrzi a bejelentési kötelezettség teljesítését és a bejelentett tevékenység folytatását, és ha bejelentési eljárás lefolytatásának elmulasztását észleli, a tevékenység folytatását a bejelentési eljárás során megtiltotta vagy azt tudomásul vette, de attól eltérő végrehajtást tapasztal, |
|  |  |  |  | a kormányrendelet szerint jár el, vagy |
|  |  |  |  | reklám, reklámhordozó elhelyezése esetén 15 napon belül értesíti a fővárosi és megyei kormányhivatalt.” |

|  |  |
| --- | --- |
| 3. § | A R. mellékletei e rendelet 1.mellékletével egészül ki.  |

../2021. (...) önkormányzati rendelet 1. mellékelte

„9/2017. (XII. 29.) önkormányzati rendelet 4. melléklete

**Településképi bejelentési eljárás kérelem**

Bejelentő(k) neve:

Lakcím, szervezet esetén székhely:

Elérhetősége (telefon és e-mail):

Kérelmező neve, jogcíme (aláhúzandó): építtető tulajdonos tervező megbízott

Az építési tevékenységgel érintett ingatlan **helyrajzi száma**:

és címe: …………………………………………………utca hsz.

A folytatni kívánt tevékenység, reklám, illetve reklámhordozó elhelyezése vagy rendeltetésváltoztatás megjelölése

………………………………………………………………………………………………………………………………………………………….…………………………….…………………

A rendeltetésváltozás megvalósítása vagy a reklámok, reklámhordozók elhelyezésének tervezett időtartama:

A benyújtandó egyszerűsített műszaki dokumentáció tartalma:

|  |  |  |
| --- | --- | --- |
| reklámelhelyezéshez | * műszaki leírás: rendeltetés, forma, anyag, méretek, szín stb. leírással
 |  |
| * látványterv vagy fénykép
 |  |
| rendeltetésváltáshoz | * tulajdoni lap másolat, alaprajz a rendeltetésekkel, külső fénykép
 |  |
| * helyszínrajz, gépjármű elhelyezés jelölése
 |  |
| * üzlet, üzem esetében technológiai terv, leírás
 |  |

Dátum: ……………………………….

 …………………………………………

 kérelmező(k)”